stanford-oval/wikipedia huggingface dataset:
שבט אינדיגו
היסטוריה בדיונית של השבט > הלילה האפל ביותר

בהופעת הבכורה שלהם, אינדיגו-1 ושבטה נראים כשהם חוצים אזור מדברי בסקטור 3544, וצופים כאשר פרצי אנרגיה ירוקים וצהובים נראים למרחוק. השבט עוקב אחרי העשן שהותיר העימות בין שני הכוחות, והם מגלים פקח ירוק חייזרי שוכב כשהוא פצוע אנושות. הפקח הירוק מגלה להם כי האחראי לעימות היה "אחד אשר אינו יודע מהם רחמים". למרות שנזקק לטיפול רפואי דחוף, הוא מייעץ להם להתרחק פן ימשכו את תשומת לבו של התוקף. אינדיגו-1 נראית מודאגת באמת ובתמים ממצבו ואומרת דבר מה בשפה חייזרית שאינה ידועה לקורא. הפקח הירוק מבקש מטבעת הכוח שלו לתרגם את דבריה, אך הטבעת טוענת שאין ביכולתה (למרות שברשותה מאגר כל השפות הידועות ביקום DC). אינדיגו-1 כורעת לצידו ומניחה יד על ליבו. טבעת הכוח שלה מגיבה לכך באומרה "כוח רצון". היא שואבת כוח ממנו ולאחר מכן יוצרת מבנה אנרגטי ירוק שחונק אותו עד מוות.
ברגע שהפקח הירוק מת, יריבו מחיל סינסטרו מגיח. הוא מבחין בהמתת החסד שאינדיגו-1 ביצעה באויבו ויורה לעברה פרץ אנרגיה צהוב, באומרו כי לא יכנע בקלות. אינדיגו-1 אינה מאוימת ממנו, וסופגת את פרץ האנרגיה לתוך מטה הכוח שלה ללא כל מאמץ. היא מכוונת את מטה הכוח אליו, טבעת הכוח שלה מציינת "פחד", והמטה יוצר מבנה אנרגטי מפלצתי אשר מבהיל את התוקף ומניס אותו.
אינדיגו-1 ומונק מגיעים לכדור הארץ כדי לעזור לפקחים הירוקים, לפלאש ולאטום להימלט מידיהם של פקחים שחורים. טבעות הכוח האינדיגו שלהם מוכיחות את עצמן כיעילות ביותר במתקפת המנע. כאשר אינדיגו-1 מתעלת את האנרגיה הירוקה של ג'ורדן דרך המטה שלה, היא משמידה לחלוטין את הפקחים השחורים ראלף וסו דיבני. אינדיגו-1 ומונק משגרים את הקבוצה להיכל הצדק ומתברר כי הם מסוגלים לדבר בשפתם אם ירצו. אינדיגו-1 מסבירה כי בהתחלה, יקום DC היה שרוי בעלטה עד אשר האור החל להתחזק ולעמעם אותו. כאשר העלטה נלחמת חזרה, היא מנפצת את האור לשבעה צבעי הספקטרום הרגשי. בנוסף, הפקחים השחורים יובסו באמת אם חילות הפקחים יעבדו יחדיו. אם שבעת החילות יצליחו לעבוד במשותף, הם ייצרו מחדש את אורה הלבן של הבריאה וישמידו כליל את חיל הפקחים השחורים ואת מקור כוחם. בעת שפקחים שחורים פורצים לתוך היכל הצדק, אנשי השבט וג'ורדן נמלטים. הקבוצה מגיעה לזאמארון, שם היא מצילה את קרול פריס ואת סינסטרו מטבח של הפקחים השחורים. לאחר מכן, אינדיגו-1 מביאה את ג'ורדן, פריס וסינסטרו לכוכב הלכת קורוגר, כדי שסינסטרו יביס את מונגול וישיב את השליטה בחיל שלו. באותו זמן, מונק משגר את עצמו לאואה ועוזר לפקחים הירוקים להילחם בחברי החיל המתים שהוחיו מחדש כפקחים שחורים. אינדיגו-1 מגיעה לאוקארה יחד עם ג'ורדן, פריס, סינסטרו וסיינט ווקר כדי לגייס את אטרוסיטוס ולארפליז למאבקם. לאחר ששכנעו את השניים להצטרף, הם מגיעים לכוכב הלכת ריוט אך מגלים שסוללת הכוח השחורה הראשית הועברה לכדור הארץ. בכדור הארץ, אינדיגו-1 מורה להם לשלב את כוחותיהם וליצור את אור הבריאה הלבן שישמיד את סוללת הכוח השחורה. אולם, המידע שלה אינו מספק, היות שאור הבריאה אינו משפיע על סוללת הכוח השחורה. נקרון מגיב בכך שהוא מגייס לחיל הפקחים השחורים שלו גם את אלה אשר רימו את המוות בעבר.
כאשר מוצגת ישות החיים בסוף עלילת "הלילה האפל ביותר", ג'ורדן מתאחד עימה ובעזרת כוחה מחיה מחדש את גיבורי העל אותם הפך נקרון לפקחים שחורים. הקבוצה מגויסת לחיל הפקחים הלבנים, ומשלבת בין כוחותיהם כדי להחזיר לחיים את היד השחורה. כעת כשהוא פועל ללא שלוחה לעולם החיים, נקרון נעלם וחוזר לעולם המתים. סיינט ווקר מעיר על כך שנעלמו עקבותיו של שבט אינדיגו. הם נראים לאחר מכן כאשר היד השחורה כבול בידיהם, עליו מוטבע סמל השבט והוא נושא מטה כוח.
היסטוריה בדיונית של השבט > היום הבהיר ביותר, מלחמת הפקחים הירוקים

במהלך החיפוש אחר ישויות הרגש, אינדיגו-1 חוזרת לכדור הארץ כדי לאחד את פרוסליט, ישות הרגש האינדיגו, עם שיין תומפסון. תומפסון הוא פרמדיק המראה דאגה רבה לפצוע במצב אנוש כאשר שותפו טיפל באדם בעל פצעים פחות חמורים משום שהיה לו ביטוח בריאות. כשאינדיגו-1 והיד השחורה מתעמתים עם ג'ורדן, סינסטרו, לארפליז, סיינט ווקר ובארי אלן (שמונה כפקח כחול זמני), היד השחורה מסביר שטבעת הכוח האינדיגו "ריפאה" אותו ממחלתו של ויליאם האנד, מה שמוביל את האחרים להבין כי שבט אינדיגו אינו מסוגל לחוש כלל ברגשות ללא השימוש בטבעות הכוח שלו. בנוסף לכך, בהתחשב בתפקידו של היד השחורה בלילה האפל ביותר, ג'ורדן רומז שייתכן וחברי שבט אינדיגו ביצעו פשעים בעברם. למרות ששבט אינדיגו מציע לקחת את ישויות הרגש תחת מעצר הגנתי, ג'ורדן מסרב להצעה באומרו כי אינו יכול לסמוך עליהם בחיפוש אחר ישויות הרגש בהסתמך על המידע החדש שגילו עליהם. בדיוק באותו רגע, דמות מסתורית מופיעה כשהיא גוררת אחריה את פאראלקס, ישות הפחד הצהובה. הדמות טוענת בפניהם כי כל מי שחש ברגשות אינו מהימן.
בקשת הסיפור "מלחמת הפקחים הירוקים", אינדיגו-1 נלכדת בספר השחור יחד עם שאר מנהיגי החילות פרט לג'ורדן, שהצליח להימלט עם טבעות הכוח שלהם. טבעת הכוח שלהם עוברת לג'ון סטוארט לאחר שטבעת הכוח הירוקה שלו זוהמה בידי קרונה ופאראלקס. כמו האחרים העונדים את שאר הטבעות (ריינר את טבעת הכוח הכחולה וגרדנר את האדומה), כך גם הוא אינו יכול לשלוט היטב בכוחה של טבעת הכוח האינדיגו. בזמן שסינסטרו מנסה להימלט מהספר השחור, שמאלץ אותם לחוות זיכרונות מעברם, הוא חוזה באינדיגו-1 כשהיא מוחזקת בתא כלא וטוענת בזעם שהיא תימלט מהדברים שאבין סור תכנן עבורה. אולם, סינסטרו אינו שואל אותה לפשר מעשיה אלא הוא מתרכז בבריחתו. אינדיגו-1 משוחררת בהמשך יחד עם שאר השומרים החדשים בידי ריינר, וכמוהם אינה זוכרת באופן זמני שהיא חברת החיל לאחר שטבעת הכוח חוזרת אליה.
היסטוריה בדיונית של השבט > ה-52 החדשים

בלומדו כי סינסטרו שב לתפקידו הישן כפקח ירוק, שבט אינדיגו לוכד אותו כדי להפכו לאחד מהם, למרות ניסיונו להזהיר את ג'ורדן מפני תוכניתם של שומרי היקום להשמיד את חיל הפקחים הירוקים ולהחליפו ב"צבא שלישי" מסתורי.
בינתיים, מונק הצטרף לשומרים החדשים כנציגו של השבט וחוקר יחד איתם את פשר התופעה שבה ריינר הפך ל"מגנט טבעות". נוכחותו של מונק הייתה חיונית בקרב של השומרים החדשים נגד לארפליז, היות שיכולתו של מונק לשכפל את טבעת הכוח של לארפליז התבררה כיעילה.
סינסטרו מומר כחבר שבט אינדיגו, וג'ורדן מצליח להימלט מהשבי על ידי כך שהוא מהתל ביד השחורה לאגור בתוכו כוח רצון ובכך להפוך לסוללת כוח תחליפית. הוא מגלה פסל המוקדש לאבין סור בתאי הכלא של שבט אינדיגו, אך מתגלה בידי סינסטרו המומר והשבט. הוא נמלט מהם ומאתר את מיקומה של סוללת הכוח האינדיגו. הוא מוצא את שומר הסוללה, נטרומו, שמגלה לו את ההיסטוריה של השבט. אחרי שאבין סור גילה את האור האינדיגו בכוכב נוק במהלך אחת המשימות שלו, הוא ונטרומו חישלו אותו לסוללת כוח. סור גייס את אירוק, אויבתו המסוכנת ביותר אשר רצחה את ביתו, והיא הופכת לפקחית האינדיגו הראשונה. כל יתר חברי השבט הנבחרים גם הם מהפסיכופתים המסוכנים ביותר בעולמם. אבין סור עשה כך משום שחזה את הסכנה שאותה מציבים שומרי היקום לאחר אירועי "הלילה האפל ביותר". הוא ביקש לעצור אותם על ידי החלפתם, משום שהאפשרות להביסם הייתה קלושה. אולם, כאשר ג'ורדן מגלה לנטרומו כי אבין סור מת, נטרומו משמיד את סוללת הכוח האינדיגו בהאמינו כי אין כל תקווה כעת לאחר מותו. כתוצאה מהשמדת סוללת הכוח, סינסטרו חוזר לקדמותו. חברי השבט רודפים אחר ג'ורדן וסינסטרו בנבכי יערות נוק, עד אשר הם נתקלים בנטרומו העושה את דרכו אליהם. ג'ורדן משכנע את נטרומו לנסות ולחשל מחדש את סוללת הכוח, אך זה האחרון טוען כי הדבר בלתי אפשרי היות שהחמלה התפזרה ברחבי היקום וייקח שבועות לחשל את הסוללה מתוך נהרותיו של כוכב נוק. אירוק מתחננת בפני נטרומו שימצא דרך להשיב להם את טבעות הכוח. רגשי העצבות והחמלה אותם היא מרגישה באותו רגע על מעשיה לאבין סור ולביתו הם הניצוץ לו נטרומו זקוק כדי לחשל מחדש את סוללת הכוח ולהפעיל את טבעות הכוח מחדש, כולל את סינסטרו. ג'ורדן מתחנן בפני חברי השבט שישחררו את סינסטרו, ואינדיגו-1 מסכימה לכך בתנאי שסינסטרו יוכל לכפר על עוונותיו ללא עזרת האור האינדיגו.
חברי השבט

שבט אינדיגו אינו מתיישב במקום אחד אלא נודד ממקום למקום. חברי החיל מתנזרים מכל הקשור לאינדיבידואליות, כולל שמות, ומעטים הם אלה אשר בוחרים להציג את עצמם.
אינדיגו-1 (מסקטור לא ידוע) - חייזרית בעלת צבע עור סגול המשמשת כמנהיגה הנבחרת של השבט. שלא כמו אחרים בשבטה, מלבושיה הם בצבעי האינדיגו. במהלך "הלילה האפל ביותר", היא מדריכה את האל ג'ורדן לאתר את חברי חילות הפקחים השונים כדי להילחם בחיל הפקחים השחורים. היא טוענת כי פגשה בעבר באבין סור בתקופה בה אופייה היה אנוכי ומלא חשיבות עצמית. סינסטרו פגש בגרסה מוקדמת שלה בספר השחור, לפני שהצטרפה לשבט אינדיגו, כאשר המתינה בתא כלא כדי שאבין סור יגזור את דינה. שמה האמיתי מתגלה כאִירוֹק.
מונק (מסקטור לא ידוע) - חייזר דמוי אנוש שמתפקד כסגנו של המנהיג. הוא מלווה את אינדיגו-1 לכדור הארץ ולאחר מכן לזאמארון לפני שהוא משתגר לכוכב הלכת אואה במטרה לעזור לחיל הפקחים הירוקים. מונק הוא גם נציגו של שבט אינדיגו בסדרת הכותרים החדשה Green Lantern: New Guardians, שהחלה בספטמבר 2011.
נטרומו - שומר האור האינדיגו, תושב כוכב הלכת נוק. יחד עם אבין סור הוא יצר את טבעת הכוח הראשונה של שבט אינדיגו. בשעה שאבין סור נדד בין מערכות הכוכבים, נטרומו נותר בעולמו כדי לחשל טבעות כוח נוספות, אותם יענדו הרוצחים והסדיסטים המסוכנים ביותר אותם ימצא אבין סור.
קריבן (מסקטור לא ידוע) - חייזר דמוי ציפור שנחשב לפסיכופת המסוכן ביותר בעולמו. נבחר להצטרף לשבט אינדיגו.
סלוג הקוטל (מסקטור לא ידוע) - הפסיכופת המסוכן ביותר ביקום. נבחר להצטרף לשבט אינדיגו.
חברי השבט > חברים לשעבר

ריי פאלמר (מסקטור הארץ) - פרופסור ריי פאלמר, שידוע בזהות האטום, נבחר לשמש באופן זמני כסגן שבט האינדיגו במהלך אירועי "הלילה האפל ביותר". הוא משוחרר מהחיל מיד לאחר הקרב הסופי שערך.
שיין תומפסון (מסקטור הארץ) - פרמדיק אנושי אשר נלכד מתחת לאמבולנס במהלך תאונה, אך עדיין ניסה לעזור לפצועים. הוא נבחר לשמש כמארחה של ישות החמלה פרוסליט. הוא שוחרר מהשבט בעקבות לכידתה של פרוסליט בידי שומר היקום העריק קרונה.
ג'ון סטוארט (מסקטור הארץ) - לאחר שקרונה שיגר התקפה על אואה והשיב את ישות הפחד הצהובה פאראלקס לתוך סוללת הכוח הירוקה הראשית, סטוארט נאלץ להסיר את טבעת הכוח הירוקה שלו כדי לא להזדהם בידי "הטומאה הצהובה". מאוחר יותר, האל ג'ורדן נתן לו את טבעת הכוח של אינדיגו-1 לאחר שמנהיגי החילות נלכדו בספר השחור פרט לג'ורדן, שנמלט עם טבעות הכוח שלהם. אולם, מכיוון שהטבעת לא בחרה את המשתמש שלה, סטוארט לא יכול היה לשלוט בטבעת. מאוחר יותר הוא הצליח לשלוט בה עד כדי כך שהתחבר לשאריות אנרגיית הפקחים השחורים שנאגרה מסביב לגלעין כוכב הלכת מוגו.
קרונה (מסקטור 0) - במהלך "מלחמת הפקחים הירוקים", קרונה השתלט באופן זמני על טבעת האינדיגו ושש טבעות הכוח האחרות, והשתמש בהן נגד חיל הפקחים הירוקים. אולם הטבעת חזרה לבעליה ברגע שג'ורדן הרג את קרונה.
ויליאם האנד (מסקטור הארץ, 2814) - האדם אשר אחראי באופן ישיר לאירועי "הלילה האפל ביותר", נלכד בידי שבט אינדיגו. נאמר כי טבעת הכוח האינדיגו "ריפאה" אותו ממחלתו. האנד משוחרר כאשר נטרומו משמיד את סוללת הכוח האינדיגו.
סינסטרו (מסקטור 1417) - אולץ להתגייס לשבט אינדיגו, לאחר שהם מאמינים כי שירותו בשבט ישמש כעונש על מעשיו הנפשעים. הוא משוחרר מהחיל כאשר נטרומו משמיד את סוללת הכוח האינדיגו.
שבועת השבט

כשם ששאר חילות הפקחים מדקלמים שבועה לצורך הטענת טבעות הכוח שלהם בעזרת סוללת כוח, אינדיגו-1 נראית כשהיא מטעינה את טבעת הכוח האינדיגו באמצעות מטה הכוח שלה והשבועה. בהופעתו הראשונה של השבט, שפתו אינה ידועה לטבעת הכוח הירוקה המנסה לתרגם אותו, אם כי אינדיגו-1 מציינת שהם יכולים לדבר בשפה שמובנת לאחרים אם יחפצו בכך. הדבר היחיד שמזוהה בשבועתם הוא שמו של הפקח הירוק אבין סור, אותו הכירה אינדיגו-1 בתקופה מסוימת בעברה. מהות היחסים ביניהם אינה ידועה, אם כי אינדיגו-1 מתארת אותו כ"מושיע" שלה. כפי שמתברר בהמשך, היה לאבין סור חלק בבנייתה של סוללת הכוח האינדיגו. בנוסף, הוא נתן ליריבתו לשעבר אירוק את טבעת הכוח האינדיגו הראשונה, והיא הפכה בעזרת כוח החמלה של אור האינדיגו לפקחית האינדיגו הראשונה. הסיבות לכך היו שאבין סור רצה להקים כוח מגננה כנגד תוכניתם של שומרי היקום לאחר אירועי הלילה האפל ביותר.
כוחות ויכולות

שבט אינדיגו משתמש באור האינדיגו של החמלה. המאפיין המובהק ביותר של השבט הוא השימוש במטות כוח במקום סוללות כוח כדי להטעין את הטבעות. בנוסף ליכולת לאגור את אנרגיית האור האינדיגו, חברי השבט מסוגלים גם להפיק את כוחם של שאר אורות הספקטרום הרגשי ובכך לקבל יכולות של החילות האחרים. אינדיגו-1 נראית כשהיא מתעלת טבעת כוח שחורה (ופניה מקבלות מראה נרקב), אך אין זה ברור אם ביכולתו של השבט להשתמש בכוחם של הפקחים השחורים משום שהיא מתארת את הכוח כ"חור שחור מרגשות". בשעה שחברי חילות אחרים מקרינים תצוגת אור אל מול חותם החיל שבמדיהם כאשר הם משתמשים ביכולותיהם, חברי שבט אינדיגו מקרינים את חותם החיל שלהם בתצוגה שעל מטה הכוח. כאשר הם מתמרנים אור אחר של הספקטרום הרגשי, חותם החיל שמתאים לאור זה מוקרן על הסימן המוטבע על מצחיהם.
כמו יתר טבעות הכוח, גם טבעות הכוח האינדיגו מסוגלות לבצע יכולות בסיסיות כתעופה והפקת שדה כוח. הן מספקות למשתמשיהן את היכולת לקלוט חמלה וכן לאלץ חמלה על אלה שאין בהם רגש זה. יש ביכולתו של האור האינדיגו לרפא יחידים דרך אמפתיה ולחשוף כאב בפני אלה המשתמשים בו כדי לפגוע באחרים. חברי שבט אינדיגו מסוגלים לשגר את עצמם ואת אחרים למרחקים עצומים. יכולת זו גוזלת מתפוקתה של הטבעת, וחברי השבט משתמשים בכך לעיתים רחוקות.
מתגלה מאוחר יותר כי כמו טבעת הכוח הכתומה, טבעת הכוח האינדיגו מתנהגת כטפילה המאלצת את המשתמש לחוש אך ורק חמלה ולחסום רגשות אחרים. בדרך זו הם מסוגלים לתעל רגשות אחרים מבלי שיושפעו על ידם. אולם, שלא כמו טבעת הכוח הכתומה, נדמה כי היא דורשת משתמש שחסר בו רגש החמלה כדי ליצור חיבור מצלח (טבעת הכוח הכתומה דורשת משתמש שקיים בו יצר החמדנות). כאשר טבעת הכוח מוסרת, זיכרונותיו של העונד אותה בזמן זה נמחקים כמו גם השינויים ההתנהגותיים משתנים עד אשר הוא עונד אותה מחדש.
הערות שוליים

↑  Green Lantern Vol.4 #25, December 2007
↑  The Eve of the Blackest Night: Geoff Johns on Everything, Vaneta Rogers, July 3rd 2009
↑  Color Scheme: DC Artist Morales Talks 'Tales of the Corps', Vaneta Rogers, April 20th 2009
↑  Green Lantern Vol.4 #39, April 2009
↑  Blackest Night: Tales of the Corps #1, July 2009
↑  Blackest Night #3, September 2009
↑  Green Lantern Vol.4 #46, September 2009
↑  Green Lantern Corps Vol.2 #41, October 2009
↑  Green Lantern Vol.4 #48, November 2009
↑  Blackest Night #8, May 2010
↑  Green Lantern Vol.4 #59, November 2010
↑  Green Lantern Vol.4 #63-64, March 2011
↑  Green Lantern Vol.4 #66, May 2011
↑  Green Lantern Vol.5 #7, March 2012
↑  Green Lantern: New Guardians #2, October 2011
↑  Green Lantern: New Guardians #11, July 2012
↑  Green Lantern Vol.5 #8, April 2012
↑  Blackest Night #3, September 2009
↑  Blackest Night #3, September 2009
↑  Green Lantern Vol.4 #46, September 2009
↑  Green Lantern Vol.4 #66, May 2011
↑  Green Lantern Vol.4 #67, July 2011
↑  Green Lantern Corps Vol.2 #42, November 2009
↑  Green Lantern Vol.5 #10, June 2012
↑  Blackest Night #6, December 2009
↑  Blackest Night #8, May 2010
↑  Green Lantern Vol.4 #59, November 2010
↑  Green Lantern Corps Vol.2 #58, March 2011
↑  Green Lantern Vol.4 #65, April 2011
↑  Green Lantern Corps Vol.2 #59, April 2011
↑  Green Lantern Corps Vol.2 #60, May 2011
↑  Green Lantern Vol.4 #60
↑  Green Lantern Vol.5 #9, May 2012
↑  Green Lantern Vol.5 #8, April 2012
↑  Blackest Night #5, November 2009
↑  Green Lantern Vol.4 #46, September 2099
↑  Blackest Night: Tales of the Corps #1, July 2009
↑  Green Lantern Vol.4 #48, November 2009
↑  Lanterns of Indigo: Rags Morales on the Indigo Tribe, Vaneta Rogers, July 8th 2009
↑  Green Lantern Vol.4 #67, July 2011
ולקיריה

ערך זה עוסק בדמות במיתולוגיה הנורדית. אם התכוונתם למשמעות אחרת, ראו .
פסל של ולקיריה בקופנהגן מאת סטפן אבל סינדינג
איור של ולקיריה מאת ארתור רקהאם
ולקיריה (נורדית עתיקה: Valkyrja, מילולית: "זו שבוחרת את הגופות") היא אחת מקבוצת ישויות נשיות במיתולוגיה הנורדית. תפקידן של הוולקיריות, המשרתות את האל אודין, הוא לבחור את הלוחמים הראויים ביותר שמתו בשדה הקרב וללוות אותם להיכל ולהאלה לאחר מותם. בנוסף, ביכולתן להשפיע על מהלך הקרבות, לעזור ללוחמים מסוימים, ולהזיק לאחרים. הן עושות זאת באמצעות כבילת אותם לוחמים בשלשלאות בלתי נראות המאטות אותם ומונעות מהם להילחם כהלכה. לעיתים, מסייעות הואלקיריות לחסל דווקא את הלוחמים הטובים ביותר, משום שאודין שואף להביא אותם להיכלו בוולהאלה כדי שיעזרו לו בקרב האחרון נגד הענקים (רגנארוק).
הוולקיריות במיתולוגיה

הוולקיריה היא בעיקרו של דבר ישות הקשורה למוות ולקרבות, אך דמותה השתנתה בצורה מהותית במהלך ההיסטוריה. הוולקיריות נקשרו תחילה לעורבים וללהקות הזאבים אשר פקדו את שדות הקרב. ייתכן שהעורבים נחשבו לוולקיריות, ואכילת הגופות נראתה כשלעצמה כבחירת המתים; וייתכן כי העורבים נחשבו רק מלוויהן של הוולקיריות. בהקשר זה זכו הזאבים למעמד נחות יותר. כתב רונות מהמאה התשיעית לספירה משתמש בביטוי "הסוס של גוּן" כדי לתאר זאב. גון היא ולקיריה ידועה.
בהדרגה, החלו הוולקיריות לקבל תכונות אנושיות יותר של נשים רכובות על סוסים.
מספר פואמות מספרות על יכולתן של הוולקיריות להשפיע על מהלך הקרב, על קביעת העתיד ועל הגורל. הן גם קשורות במיתולוגיה הנורדית לפעולת הסריגה.
בחלק מהאגדות, ולקיריות שונות מסתבכות כאשר הן מתאהבות בלוחם מסוים, ומסרבות למלא את פקודתו של האל אודין להמיתו בקרב. המפורסמת ביותר מבין הוולקיריות הללו היא ברינהילד (ברונהילדה) שהאל אודין מרדים אותה בתוך מעגל להבות, ממנו יוכל לחלצה רק הגיבור הגדול ביותר. לפי אחד הסיפורים המפורסמים ביותר במיתולוגיה הנורדית, חולצה ברינהילד מכלאה בידי הלוחם סיגורד (זיגפריד) קוטל הדרקון.
| 0 | 1 | 2 |
| --- | --- | --- |
| ”Vindum vindum vef darraðar  þar er vé vaða vígra manna  átum eigi líf hans faraz  eigu Valkyrjur vals um kosti” |     | ”נסרוג נסרוג את אריג המלחמה  לפנים פורצים דגלי הלוחמים  נפעל בל חייו יגדעו  רק הוולקיריות הן בוחרות ההרוגים” |
"שיר הוולקיריות", סאגת נְיַאל, פרק 156
השירים ההירואיים של האדה הפואטית מספרים את סיפוריהם של מספר גיבורים אנושיים. בשירים אלו הוולקיריות פועלות בקבוצות ומונהגות על ידי בת-תמותה ממעמד האצולה. רק שמה של מנהיגת הקבוצה מוזכר והיא בעלת כוחות על-טבעיים דומים לאלו של חברותיה האלמוניות. דוגמאות למספר קבוצות כאלה ניתן למצוא בשלושת השירים העוסקים בהֵלְגי. בשיר הראשון, מצטרפת להלגי קבוצה של תשע ולקיריות המונהגות על ידי סְבַבַה, בתו של המלך אֵיְלימי. בשירים הבאים שמה של מנהיגת הוולקיריות הוא סיגְרוּן, בתו של המלך הוֹגְני.
ולקיריות חשובות

ישנן מספר ולקיריות התופסות מקומות חשובים בפואמות ובסיפורים של המיתולוגיה.
בְרינְהילְד - מופיעה בסאגת ווֹלְסוּנְג. בסיפור זה, הופקד עליה לפקח על קרב בין צבא המלך אַגְנַר ולבין צבאו של המלך הְיַלְמְגוּנַר ולהחליט למי להעניק את הניצחון. ברינהילד בחרה באַגְנַר, אף שידעה כי אודין מעדיף את הצד השני. על בחירה זו הפך אותה אודין לבת-תמותה רגילה, כלא אותה בטירה הנמצאת על פסגתו של הר גבוה וקבע כי היא תישן עד אשר יבוא גבר ויתחתן איתה. הגיבור הוא סיגורד סיגמודסון, יורש למשפחת וֹלְסוּנְג. מכאן העלילה מסתבכת עד למותו הטראגי של סיגורד. הדמות מופיעה גם בשירת הניבלונגים ובטבעת הניבלונג של ריכרד וגנר. משמעות השם בתרגום חופשי היא "שריון קרב" או "לבושה לקרב".
הִילְד - בתו של הוֹגְני ואשתו של הֵדין, הילד ניחנה ביכולת להחיות את המתים והשתמשה בכוח זה במלחמה בין אביה לבעלה המופיעה במספר גרסאות במקורות שונים. בנוסף לזאת, מוזכרת הילד כוולקיריה באדה הפואטית ובאדה הפרוזאית ונכללת ברשימת הוולקיריות המגישות שיכר ללוחמים בוואלהלה. השם הִילְד בתרגום חופשי הוא "קרב".
מופעים של ולקיריות בתרבות המודרנית

האופרה השנייה בטבעת הניבלונג, יצירתו של ריכרד וגנר, נקראת "הוולקירה" (Die Walküre). אחד הקטעים המפורסמים נקרא "דהרת הוולקירות" (Walkürenritt) ונמצא בתחילת המערכה השלישית. לעיתים קרובות, מושמע הקטע בקונצרטים כקטע מוזיקלי העומד בפני עצמו והוא מופיע בסרט אפוקליפסה עכשיו כמוזיקת רקע למתקפת מסוקים על כפר וייטנאמי.
"מבצע ולקיריה" הייתה תוכנית מבצעית של הוורמאכט אשר נועדה לביצוע במקרה שבו הפצצות של בעלות הברית, או סיבות אחרות, יביאו להפרות סדר מצד האוכלוסייה או למרד מצד עובדי הכפייה. אנשי ההתנגדות הגרמנית ניסו להתאים את התוכנית ולהשתמש בה לאחר ההתנקשות המתוכננת באדולף היטלר, כחלק מקשר העשרים ביולי.
כמו כן בחוברות הקומיקס של האוונג'רס ביקום מארוול קומיקס ישנה גיבורת-על בדמות ולקיריה. בסרטי מארוול האחרונים הדמות גולמה על ידי השחקנית טסה תומפסון.
בסדרה "מגנס צ'ייס והאלים של אוסגרד" מופיעות וולקיריות כדמיות ראשיות.
ראו גם

בתולת מגן
אמזונות
הערות שוליים

↑  Roy Willis, World mythology, Duncan Baird Publishers, 1993, עמוד 203.
↑  הכתובת חרוטה על אבן רונות הידועה כ-Rök Runestone ונמצאת בשוודיה. ראו מידע נוסף על האבן.
↑  ראו את המקור והתרגום לאנגלית, התרגום לעברית מבוסס על התרגום לאנגלית.
↑  ראו תרגום לאנגלית של שלושת השירים - "סיפורו של הלגי בן הְיוֹרְוַרְת'", "הסיפור הראשון של הלגי אויב ההוּנְדינְגים" ו"הסיפור השני של הלגי אויב ההוּנְדינְגים".
| --- | --- |
בקרת זהויות :  NLI: 987007531705805171  GND: 4553941-8  LCCN: sh85141843
ג'ון דגנקולב

| --- | --- |

 לידה:  7 בינואר 1989 (בן 36) גרה, הרפובליקה הפדרלית של גרמניה 
 גובה:  179 ס״מ 
 משקל:  77 ק"ג 
 תחום:  כביש
 התמחות:  ספרינט, קלאסיקות
 קבוצה נוכחית:  Team Picnic PostNL
 קבוצות עבר:  ג'איינט אלפסין (2012–2016)   טרק - סגפרדו (2017–2019)   לוטו–סודאל (2021-2020)
 הישגי שיא:  מילאנו – סן רמו (2014)  10 קטעים בוואלטה אספנייה  (2012, 2014, 2015)    פריז–רובה 2015  גנט–וייפלחם 2014  2 קטעים בדופינה ליברה (2011)
 www.johndegenkolb.de
 
דגנקולב, במרכז הפודיום של פריז - רובה לצד גרג ואן אוורמאט וזדנק שטיבר
ג'ון דגנקולב (באנגלית: John Degenkolb; נולד ב-7 בינואר 1989) הוא רוכב אופני כביש גרמני בקבוצת Team Picnic PostNL. דגנקולב ניצח עד  כה בשניים מתוך חמשת המונומנטים, מילאנו – סן רמו ופריז–רובה, כשאת שניהם ניצח ב-2015. עוד מרוץ נחשב בו ניצח הוא הגנט–וייפלחם ב-2014. בתחום הגרנד טורס, דגנקולב ניצח קטעים בכל שלושתם, כאשר ניצח 10 קטעים בוואלטה אספנייה (2012, 2014, 2015), קטע אחד בטור דה פראנס (2018), ועוד קטע אחד בג'ירו ד'איטליה.
קריירה > (HTC - High Road (2011 > 2011

מגיל 18 עד גיל 21 רכב בקבוצה הקונטיננטלית הגרמנית Thuringer Energie Team(אנ') (יחד עם מרסל קיטל). לאחר שסיים שני במרוץ הכביש באליפות העולם עד גיל 23 ב-2010 בגילונג (נוצח על ידי מייקל מת'יוס), חתם דגנקולב על חוזה מקצועני עם קבוצת HTC (אנ'). הוא ניצח את הקטע השני בוואלטה או אלגארבה (אנ'), ואת הקטע השני בדרידאסז'ה ון ווסט פלנדרן(אנ'). הוא ניצח את מרוץ אשבורן–פרנקפורט, והוסיף שני ניצחונות בדופינה ליברה, כאשר הגיע ראשון בקטע הרביעי והשני. הוא סיים שלישי באליפות גרמניה, ונבחר לזנק לוואלטה אספנייה, שם התוצאה הטובה ביותר שלו הייתה מקום שני בקטע ה-12, לאחר שהפסיד לפטר סאגאן.
קריירה > ג'איינט אלפסין (2012–2016) > 2012: ניצחון בחמישה קטעי וואלטה אספנייה

דגנקולב חתם בקבוצת ארגוס - שימאנו(אנ') (השם האחרון של הקבוצה כשדגנקולב היה בשורותיה היה ג'איינט אלפסין, כיום נקראת סאנווב). הוא סיים חמישי במילאנו – סן רמו, וניצח את שני הקטעים הראשונים ואת קטגוריית המאיצים והצעירים בטור ארבעת הימים של דנקרק. הוא ניצח את הקטע הראשון והאחרון בטור דה פיקארדייה(אנ'), וניצח את הדירוג הכללי ואת דירוג המאיצים. הוא ניצח את הקטע השביעי בטור של פולין. אך בוואלטה אספנייה, דגנקולב נראה בכושר שיא וניצח חמישה קטעים (קטעים 2, 5, 7, 10, 21). הוא סיים רביעי באליפות העולם.
קריירה > ג'איינט אלפסין (2012–2016) > 2013: ניצחון בקטע בג'ירו ד'איטליה

דגנקולב סיים תשיעי במרוץ הרונדה ון פלנדרן. הוא נבחר לג'ירו ד'איטליה, וניצח את הקטע החמישי. אך פרש לפני הקטע העשירי. הוא סיים שלישי באליפות גרמניה, ונבחר גם לטור דה פראנס, התוצאה הטובה ביותר שלו במרוץ הייתה מקום 2 בקטע ה-7. הוא ניצח את  קלאסיקת ואטנפול, וסיים שני בקלאסיקת בריסל. הוא ניצח שני קטעים בטור של יורומטרופול, ובשני מרוצים חד יומיים בצרפת, אחד מהם היה פריז–טור היוקרתי והשני ופריז - בורז' (אנ').
קריירה > ג'איינט אלפסין (2012–2016) > 2014: ניצחון בגנט–וייפלחם

דגנקולב פתח את העונה עם ניצחון בקטגוריית המאיצים באטוי דה בסאז', הוא ניצח את שלושת הקטעים הראשונים וגם את קטגוריית המאיצים בטור הים התיכון(אנ'). הוא השתתף גם בפריז–ניס, וניצח את הקטע השלישי ואת קטגוריית המאיצים. אך בחודש מרץ רשם את אחד מההישגים הגדולים בקריירה שלו, כאשר ניצח את מרוץ הגנט–וייפלחם היוקרתי, לאחר שהקדים את ארנו דמאר ופטר סאגאן בספרינט. הוא סיים שני במרוץ הפריז–רובה (אחרי ניקי טרפסטרה) ושני במרוץ האסקוברן - פרנקפורט (אחרי אלכסנדר קריסטוף). הוא סיים שני באליפות גרמניה, ונבחר לסגל קבוצתו לטור דה פראנס, שם הגיע פעמיים במקום השני קטע 11 ו19. דגנקולב השתתף גם בוואלטה אספנייה, שם ניצח ארבעה קטעים (קטעים 4, 5, 12, 17), וגם את קטגוריית המאיצים (עם 169 נקודות). הוא סיים תשיעי באליפות העולם, וניצח את מרוץ הפריז - בורגס.
קריירה > ג'איינט אלפסין (2012–2016) > 2015: ניצחון במילאנו–סן רמו ובפריז–רובה

דגנקולב פתח את העונה עם ניצחון בקטע השלישי של טור דובאי(אנ'). ב-22 במרץ, רשם דגנקולב את אחד מההישגים הגדולים בקריירה שלו כאשר ניצח את המונומנט מילאנו – סן רמו, לאחר שהקדים את אלכסנדר קריסטוף ומייקל מת'יוס בספרינט רב משתתפים. הוא סיים שביעי במרוץ הרונדה ון פלנדרן ושבוע לאחר מכן, ב-12 באפריל, רשם עוד הישג גדול בקריירה שלו, כאשר ניצח מונומנט שנחשב למרוץ החד יומי היוקרתי בעולם, הפריז–רובה. הוא הוסיף ניצחונות בשני קטעים בטור באיירן - רונדפארט(אנ') (קטעים 2, 5) וניצח את קטגוריית המאיצים. בטור דה פראנס, סיים שני בקטע ה-4 וה-15. בוואלטה אספנייה, ניצח את הקטע ה-21 והאחרון.
קריירה > ג'איינט אלפסין (2012–2016) > 2016

דגנקולב סיים רביעי בשני קטעים בטור דה פראנס (קטעים 14 ו-16). וניצח את דירוג המאיצים במרוץ הארקטי של נורווגיה ואת הקטע הרביעי והאחרון. הוא ניצח במרוץ החד יומי, מינסטרלנד ג'ירו. ב-23 בינואר, בעת שהתאמן עם שאר חברי קבוצתו בספרד, דגנקולב ועוד שישה רוכבים היו מעורבים בתאונה לאחר שפגע בהם רכב. דגנקולב נפצע בה באופן לא פשוט, עם חתכים באמה, בירך ובשפתיים וכמעט איבד אחת מאצבעותיו.
קריירה > טרק - סגפרדו (2017–2019) > 2017

דגנקולב הצטרף לקבוצת טרק - סגפרדו, הוא ניצח את הקטע השלישי בטור של דובאי. הוא סיים 7 במילאנו – סן רמו, 13 בE3 בינקבנק קלאסיק, 5 בגנט–וייפלחם, 7 ברונדה ון פלנדרן, 10 בפריז–רובה, ו-3 באשבורן–פרנקפורט. הוא סיים שלישי באליפות גרמניה. בטור דה פראנס, סיים שני בקטע העשירי, ושלישי בקטע ה-16.
קריירה > טרק - סגפרדו (2017–2019) > 2018: ניצחון בקטע בטור דה פראנס

דגנקולב פתח את העונה עם שני ניצחונות במרוצים חד יומיים ספרדיים, טרופאו פלמה וטרופאו קאמפוס. הוא סיים שני באליפות גרמניה, אחרי פסקל אקרמן. בקטע התשיעי בטור דה פראנס, דגנקולב ניצח את הקטע שעבר על אבני המרצפות והסתיים ברובה.
קריירה > טרק - סגפרדו (2017–2019) > 2019

דגנקולב סיים שני במרוץ גנט–וייפלחם, ושני במרוץ אסקוברן - פרנקפורט.